12.4.2022
EL
Επίσημη Εφημερίδα της Ευρωπαϊκής Ένωσης
L 114/189
ηλεκτρικής ενέργειας από ανανεώσιμες πηγές στις μεταφορές.
Τέταρτον, μπορούν να χρησιμεύουν ως απόδειξη ότι οι οικονομικοί φορείς εισάγουν ακριβείς πληροφορίες στην ενωσιακή ή στην εθνική βάση δεδομένων σχετικά με ορισμένα ανανεώσιμα καύσιμα και καύσιμα ανακυκλωμένου άνθρακα που χρησιμοποιούνται στις μεταφορές, σύμφωνα με το άρθρο 28 παράγραφος 4 της οδηγίας (ΕΕ) 2018/2001.
Πέμπτον, μπορούν να χρησιμεύουν για την πιστοποίηση βιοκαυσίμων, βιορευστών και καυσίμων βιομάζας με χαμηλό κίνδυνο έμμεσης αλλαγής της χρήσης γης.
Η Επιτροπή μπορεί να αποφασίσει ότι τα εθελοντικά εθνικά ή διεθνή συστήματα μπορούν να εξυπηρετήσουν όλους ή ορισμένους από αυτούς τους σκοπούς.
(4)
Εφόσον οικονομικός φορέας προσκομίσει αποδείξεις ή δεδομένα που αποδεικνύουν τη συμμόρφωση με τα κριτήρια αειφορίας και μείωσης των εκπομπών αερίων του θερμοκηπίου τα οποία έχει αποκτήσει σύμφωνα με εθελοντικό σύστημα αναγνωρισμένο από την Επιτροπή, ώστε να μπορεί να υπαχθεί στην απόφαση αναγνώρισης, το κράτος μέλος δεν θα πρέπει να απαιτεί από τον προμηθευτή να υποβάλει περαιτέρω αποδεικτικά στοιχεία.
(5)
Το αίτημα προς την Επιτροπή για αναγνώριση δυνάμει του άρθρου 30 παράγραφος 4 της οδηγίας από το εθελοντικό σύστημα «Red Tractor Farm Assurance Crops and Sugar Beet Scheme» υποβλήθηκε για πρώτη φορά στην Επιτροπή στις 24 Φεβρουαρίου 2021.
Το αίτημα αυτό οδήγησε σε αξιολόγηση του συστήματος από την Επιτροπή, κατά την οποία εντοπίστηκαν ορισμένα ζητήματα που απαιτούσαν τροποποίηση.
Στην εκ νέου υποβολή της 23ης Ιουνίου 2021, το σύστημα αντιμετώπισε ορθά τα ζητήματα αυτά.
Το σύστημα καλύπτει τα βιοκαύσιμα που προέρχονται από καλλιέργειες που συλλέγονται με θεριζοαλωνιστικές μηχανές και από ζαχαρότευτλα (εξαιρουμένων των αποβλήτων και των καταλοίπων) που παράγονται στο Ηνωμένο Βασίλειο από τη γεωργική εκμετάλλευση έως το πρώτο σημείο παράδοσης της γεωργικής βιομάζας.
(6)
Κατά την αξιολόγηση του εθελοντικού συστήματος «Red Tractor Farm Assurance Crops and Sugar Beet Scheme», η Επιτροπή διαπίστωσε ότι καλύπτει επαρκώς τα κριτήρια βιωσιμότητας που ορίζονται στο άρθρο 29 παράγραφοι 3 έως 5 της οδηγίας (ΕΕ) 2018/2001 και ότι εφαρμόζει μεθοδολογία ισοζυγίου μάζας σύμφωνα με τις απαιτήσεις του άρθρου 30 παράγραφοι 1 και 2 της οδηγίας (ΕΕ) 2018/2001.
Η επαλήθευση της συμμόρφωσης των οικονομικών φορέων με τα κριτήρια μείωσης των εκπομπών αερίων του θερμοκηπίου για τους σκοπούς του άρθρου 29 παράγραφος 10 της οδηγίας (ΕΕ) 2018/2001 δεν εμπίπτει στο πεδίο εφαρμογής της πιστοποίησης του συστήματος «Red Tractor Farm Assurance Crops and Sugar Beet Scheme».
Η εν λόγω αξιολόγηση δεν λαμβάνει υπόψη την επικείμενη εκτελεστική πράξη που πρόκειται να εκδοθεί σύμφωνα με το άρθρο 30 παράγραφος 8 της οδηγίας (ΕΕ) 2018/2001, σχετικά με κανόνες για την επαλήθευση των κριτηρίων αειφορίας και μείωσης των εκπομπών αερίων του θερμοκηπίου και των κριτηρίων χαμηλού κινδύνου έμμεσης αλλαγής της χρήσης γης.
Ως εκ τούτου, το εθελοντικό σύστημα «Red Tractor Farm Assurance Crops and Sugar Beet Scheme» θα επαναξιολογηθεί όταν εκδοθεί η εν λόγω εκτελεστική πράξη.
(7)
Από την αξιολόγηση του εθελοντικού συστήματος «Red Tractor Farm Assurance Crops and Sugar Beet Scheme» διαπιστώθηκε ότι πληροί κατάλληλα πρότυπα αξιοπιστίας, διαφάνειας και ανεξάρτητου ελέγχου σύμφωνα με το άρθρο 30 παράγραφος 8 της οδηγίας (ΕΕ) 2018/2001.
(8)
Το αναγνωρισμένο σύστημα θα πρέπει να είναι διαθέσιμο στο τμήμα που αφορά τα εθελοντικά συστήματα στον ιστότοπο EUROPA της Επιτροπής.
(9)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για τη βιωσιμότητα των βιοκαυσίμων, των βιορευστών και των καυσίμων βιομάζας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Το εθελοντικό σύστημα «Red Tractor» (στο εξής: σύστημα), το οποίο υποβλήθηκε προς αναγνώριση στην Επιτροπή στις 23 Ιουνίου 2021, αποδεικνύει, για τα καύσιμα που ελέγχονται στο πλαίσιο του συστήματος, τα ακόλουθα στοιχεία: α) τη συμμόρφωση των αποστολών βιοκαυσίμων με τα κριτήρια αειφορίας που καθορίζονται στο άρθρο 29 παράγραφοι 3 έως 5 της οδηγίας (ΕΕ) 2018/2001· β) τη συμμόρφωση των οικονομικών φορέων με την υποχρέωσή τους να εισάγουν ακριβείς πληροφορίες στην ενωσιακή ή στην εθνική βάση δεδομένων σχετικά με τα ανανεώσιμα καύσιμα και τα καύσιμα ανακυκλωμένου άνθρακα που χρησιμοποιούνται στις μεταφορές, σύμφωνα με το άρθρο 28 παράγραφος 4 της οδηγίας (ΕΕ) 2018/2001.
Άρθρο 2 Η απόφαση ισχύει για περίοδο πέντε ετών από την έναρξη ισχύος της.
Σε περίπτωση που το σύστημα, όπως υποβλήθηκε στην Επιτροπή προς αναγνώριση στις 23 Ιουνίου 2021, υποστεί αλλαγές στο περιεχόμενό του, οι οποίες ενδέχεται να θίξουν τη βάση της παρούσας απόφασης, οι αλλαγές αυτές κοινοποιούνται αμελλητί στην Επιτροπή.
Η Επιτροπή αξιολογεί τις κοινοποιηθείσες αλλαγές, προκειμένου να διαπιστώσει κατά πόσον το σύστημα εξακολουθεί να πληροί επαρκώς τα κριτήρια αειφορίας για τα οποία έχει αναγνωριστεί.